ΓΡΑΠΤΗ ΕΡΩΤΗΣΗ P-1422/03

υποβολή: Brian Crowley (UEN) προς την Επιτροπή

(15 Απριλίου 2003)

Θέμα: Νέοι και έρευνα

Σύμφωνα με την ετήσια έκθεση 2002 της Επιτροπής όσον αφορά την έρευνα και την ανάπτυξη στον τομέα της τεχνολογίας κατά το 2001, σημειώθηκε αισθητή βελτίωση στα ποσοστά των προτάσεων σχεδίων στις οποίες δόθηκε συνέχεια, αλλά οι μικρομεσαίες επιχειρήσειςπολογίζονται σε λιγότερο από το ένα τέταρτο των συμμετεχόντων στα τέσσερα θεματικά προγράμματα.

Μπορεί η Επιτροπή να διευκρινίσει πόσες από τις εν λόγω προτάσεις σχεδίων έχουν την πιθανότητα να καταλήξουν σε νέα προϊόντα τα οποία θα κάνουν την εμφάνισή τους στην αγορά, τι προοπτικές απασχόλησης δημιουργεί αυτή η έρευνα και τι ποσοστό αντιπροσωπεύουν σε αυτήν οι γυναίκες· Πιστεύει η Επιτροπή ότι το πρόγραμμα αυτό θα διαδραματίσει κάποιο ρόλο στην προσέλκυση του ενδιαφέροντος των νέων ερευνητών και των εν δυνάμει ερευνητών σε σχολεία και σε επίπεδο τριτοβάθμιας εκπαίδευσης και, ακόμη, πρόκειται να τοποθετηθεί επί του θέματος·

Απάντηση του κ. Busquin εξ ονόματος της Επιτροπής

(19 Μαΐου 2003)

Όπως αναφέρει η ερώτηση, οι περισσότερες ερευνητικές δράσεις βρίσκονται σε εξέλιξη και η ολοκληρωμένη αξιολόγηση των επιπτώσεών τους θα πραγματοποιηθεί μετά την περάτωση των έργων, περιλαμβάνοντας τα νέα προϊόντα και τις προοπτικές απασχόλησης. Η έρευνα των επιπτώσεων των ερευνητικών έργων σύμφωνα με το 4ο πρόγραμμα πλαίσιο (1994-1998) είναι σε εξέλιξη.

Εν πρώτοις, οι ερευνητικές προτάσεις της Κοινότηταςπόκεινται σε αυστηρή διαδικασία αξιολόγησης από ομότιμους επιστήμονες σύμφωνα με τα προκαθορισμένα κριτήρια τα οποία περιλαμβάνουν για το 5ο πρόγραμμα πλαίσιο (1998-2002) μεταξύ άλλων την ανάπτυξη των αγορών τελικών εφαρμογών, και τη συνεισφορά στη βελτίωση των προοπτικών της απασχόλησης (http://www.cordis.lu/FP5/src/evalman.htm). Επιπλέον, προωθούνται οι επιπτώσεις των ερευνητικών έργωνπό το 5ο πρόγραμμα πλαίσιο μέσω τωνποχρεωτικών Σχεδίων Τεχνολογικής Ανάπτυξης (TIP), τα οποία παρέχουν εκ των προτέρων και εκ τωνστέρων ενημέρωση για μεταξύ άλλων τις καινοτομίες επί προϊόντων και επεξεργασιών και τη βελτιωμένη απασχόληση. Οι βάσεις δεδομένων του CORDIS περιλαμβάνουν πληροφορίες για τα Σχέδια Τεχνολογικής Ανάπτυξης (TIP) (http://etip.cordis.lu) και τα ερευνητικά πορίσματα (http://www.cordis.lu/en/src/d_012_en.htm). Όσον αφορά την έρευναπό το 6ο πρόγραμμα πλαίσιο (2002-2006), προσδίδεται ακόμα μεγαλύτερη σημασία στις επιπτώσεις των έργων μέσω των νέων χρηματοδοτικών μέσων, προωθώντας μεγαλύτερα έργα και εστιάζοντας σε αυστηρά επιλεγμένους ερευνητικούς τομείς και τεχνολογίες που σχετίζονται με την βιομηχανία και την κοινωνία. Ιδιαίτερες προσπάθειες καταβάλλονται για τη συμμετοχή των μικρομεσαίων επιχειρήσεων (ΜΜΕ).

Τα θέματα που αφορούν την ισότητα των δύο φύλων λαμβάνονται σοβαράπόψη στο 6ο πρόγραμμα πλαίσιο, συμπεριλαμβανομένης της διαδικασίας αξιολόγησης. Στα πλαίσια του προγράμματος αυτού, θα συγκεντρωθούν στατιστικά στοιχεία σχετικά με τη συμμετοχή του γυναικείου φύλου στο πρόγραμμα, μολονότι ανάλογα δεδομένα δεν είναι συστηματικά διαθέσιμα για το σύνολο των ερευνητικών προγραμμάτων του 5ου προγράμματος πλαισίου. Το 1999, η Επιτροπή έθεσε στόχο τη συμμετοχή του γυναικείου φύλου σε ποσοστό 40 % στις προτεινόμενες επιτροπές αξιολόγησης, για τις συμβουλευτικές ομάδες και τις επιτροπές παρακολούθησης, καθώς και τιςποτροφίες Μαρία Κιουρί. Ο άξων δράσης Επιστήμη και Κοινωνία του 6ου προγράμματος πλαισίου συνεισφέρει χρηματοδοτικά σε ευρύ πεδίο δραστηριοτήτων για την προώθηση της συμμετοχής του γυναικείου φύλου, συμπεριλαμβανομένης της προώθησης των ερευνητριών στον ιδιωτικό τομέα.

Στα πλαίσια της πολιτικής στους τομείς της έρευνας και της εκπαίδευσης, η Επιτροπή αναπτύσσει σειρά δραστηριοτήτων με σκοπό να προσελκύσει νέους ερευνητές· εν προκειμένω περιλαμβάνονται: βήματα προς την κατεύθυνση της θέσπισης πανευρωπαϊκής πρωτοβουλίας για την ενίσχυση της επιστημονικής εκπαίδευσης στα σχολεία που αποτελεί τμήμα του άξονα δράσης Επιστήμη και Κοινωνία· συνεργασία με τα κράτη μέλη για το συντονισμό των δράσεων στον τομέα της επιστημονικής εκπαίδευσης και την αξιολόγηση των αναγκών εξειδίκευσης· και κατάρτιση ανακοίνωσης για την σταδιοδρομία των ερευνητών στον τομέα της ευρωπαϊκής έρευνας.